CELEX: 52005PC0427
Language: lv
Date: 2005-09-14
Title: Priekšlikums Padomes direktīva ar ko groza Direktīvu 69/169/EEK attiecībā uz alus ievedumu daudzuma pagaidu ierobežojumiem Somijā

Svarīgs juridisks paziņojums

|

52005PC0427

Priekšlikums Padomes Direktīva ar ko groza Direktīvu 69/169/EEK attiecībā uz alus ievedumu daudzuma pagaidu ierobežojumiem Somijā  /* COM/2005/0427 galīgā redakcija - CNS 2005/0175 */  

	[pic] | EIROPAS KOPIENU KOMISIJA |Briselē, 14.9.2005COM(2005) 427 galīgā redakcija2005/0175 (CNS)PriekšlikumsPADOMES DIREKTĪVAar ko groza Direktīvu 69/169/EEK attiecībā uz alus ievedumu daudzuma pagaidu ierobežojumiem Somijā(iesniegusi Komisija)PASKAIDROJUMA RAKSTSPRIEKšLIKUMA KONTEKSTS |Priekšlikuma pamatojums un mērķi Somija, kurai ir robeža ar Krieviju, kur alkohols ir krietni lētāks, ir lūgusi pagarināt pašreizējos ierobežojumus alum, ko pēc 2006. gada 1. janvāra ieved ceļotāji no valstīm, kas nav ES dalībvalstis. Lūguma mērķis ir pievērst uzmanību fiskālām, ekonomiskām, sociālām, veselības un sabiedriskās kārtības problēmām. Komisija ierosina atļaut ne vēlāk kā 2006. gada 1. janvārī Somijā piemērot alus ievedumu daudzuma ierobežojumus, saskaņā ar kuriem ceļotāji no valstīm, kas nav ES dalībvalstis, var ievest 16 litrus alus. Šim pasākumam vajadzētu palīdzēt mazināt pašreizējās fiskālās un ekonomiskās problēmas, ar kurām Somija saskaras. Tomēr šī atkāpe jāattiecina tikai uz konkrētu laika periodu: a) ņemot vērā vienlīdzīgu noteikumu nepieciešamību Kopienā, kas novērstu konkurences izkropļojumus, kuri rodas, piemērojot atšķirīgus to ārējo robežu šķērsošanas ierobežojumus, kas savieno Kopienu ar trešām valstīm, un b) līdz Padomes Direktīvā 69/169/EEK minēto preču vērtības un daudzuma vispārējā pārskata rezultātu saņemšanai. Pēc šāda pārskata visticamāk tiks izteikts priekšlikums, kas, cita starpā, var sniegt pastāvīgu risinājumu Somijas problēmām. Atkāpes termiņa beigas ir 2006. gada 31. decembris. |Vispārējais konteksts Somijai 2000. gadā piešķīra atkāpi, kas ir spēkā līdz 2005. gada 31. decembrim un kas paredz alus ievedumu ierobežojumus, saskaņā ar kuriem privātpersonas var ievest vismaz 6 litrus alus, attiecinot minētos ierobežojumus uz ceļotājiem no valstīm, kas nav ES dalībvalstis, lai novērstu fiskālās, ekonomiskās, sociālās, veselības un sabiedriskās kārtības problēmas. Faktiski Somija šo atkāpi piemēroja tikai daļēji un noteica alus ievedumu ierobežojumu 16 litru apmērā, pamatojoties uz Somijas valsts tiesību aktiem. Saistībā ar šo atkāpi Somijai tika pieprasīts pakāpeniski atcelt pašreizējos ierobežojumus attiecībā uz alu, kas tās teritorijā no citām dalībvalstīm ievests saskaņā ar nosacījumiem, kas izklāstīti Padomes Direktīvā 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību. |Spēkā esošie noteikumi šā priekšlikuma darbības jomā Padomes 1969. gada 28. maija Direktīvā 69/169/EEK ietverta normatīvu un administratīvu aktu saskaņošana attiecībā uz atbrīvojumiem no apgrozījuma nodokļa un akcīzes nodokļa par preču ievešanu starptautiskos ceļojumos. Šajā direktīvā kopš tās pieņemšanas 1969. gadā vairākkārt izdarīti grozījumi, lai atrisinātu konkrētas problēmas, ar kurām saskaras vairākas dalībvalstis. |Atbilstība Eiropas Savienības mērķiem un politikai citās jomās Nepiemēro. |APSPRIEšANāS AR IEINTERESēTAJāM PERSONāM UN IETEKMES NOVēRTēJUMS |Apspriešanās ar ieinteresētajām personām |Priekšlikumā ir ietverts pašreizējās atkāpes pagarinājums, kas attiecas tikai uz Somiju. |Pieredzes apkopošana un izmantošana |Neatkarīgu ekspertu atzinums nebija nepieciešams. |Ietekmes novērtējums Nepiemēro. |PRIEKšLIKUMA JURIDISKIE FAKTORI |Ierosinātās rīcības kopsavilkums Komisija ierosina atļaut ne vēlāk kā 2006. gada 1. janvārī Somijā piemērot alus ievedumu daudzuma ierobežojumus, saskaņā ar kuriem ceļotāji no valstīm, kas nav ES dalībvalstis, var ievest 16 litrus alus. Šim pasākumam vajadzētu palīdzēt mazināt pašreizējās fiskālās un ekonomiskās problēmas, ar kurām Somija saskaras. Atkāpes termiņa beigas ir 2006. gada 31. decembris. |Juridiskais pamats 93. pants |Subsidiaritātes princips ES ar Padomes Direktīvu 69/169 jau ir noteikusi saskaņotus ievešanas noteikumus, attiecinot tos uz individuālajiem ceļotājiem, tādējādi izmantodama savu kompetenci. Jebkādas izmaiņas šajos noteikumos var ieviest ar Kopienas tiesību aktu, un tām nevar piemērot dalībvalstu lēmumu. |Proporcionalitātes princips Šis priekšlikums atbilst proporcionalitātes principam, pamatojoties uz šādu(-iem) apsvērumu(-iem). |Nepagarinot pašreizējo atkāpi, piemēro Direktīvas 69/169/EEK 1. pantā noteiktos vispārējos atvieglojumus 175 eiro apmērā. Praksē individuālie ceļotāji būtu tiesīgi no trešām valstīm Somijā ievest vidēji 200 litrus alus. Somijā un tās kaimiņvalstī Krievijā, kas ir trešā valsts, vēl joprojām cenas būtiski atšķiras. Pārrobežu iepirkšanās nelabvēlīgo ietekmi uz Somijas mazumtirgotāju ekonomikas stāvokli vēl vairāk pastiprina tas, ka Krievijas pierobežas apgabalos atrodas beznodokļu veikali. Papildus negatīvajām sekām attiecībā uz mazumtirdzniecības veikaliem un nodokļu ieņēmumiem, palielinātais alus ievedumu apjoms izraisa sociālas un veselības problēmas. Iepriekš minētie apstākļi jāņem vērā saistībā ar ievērojamo nodokļa samazinājumu vidēji par 33%, ko ieviesa 2004. gadā, kā arī saistībā ar Somijas īpašo ģeogrāfisko novietojumu. Tādēļ tiek uzskatīts, ka ir lietderīgi paredzēt atkāpes pagaidu pagarinājumu. |Instrumentu izvēle |Ierosinātais instruments: direktīva. |Citi līdzekļi nebūtu piemēroti šāda(-u) iemesla(-u) dēļ. Esošo direktīvu var grozīt tikai ar direktīvu. |IETEKME UZ BUDžETU |Priekšlikumam nav negatīvas ietekmes uz Kopienas budžetu. |PAPILDU INFORMāCIJA |Atbilstības tabula Dalībvalstīm jāiepazīstina Komisija ar attiecīgo valstu noteikumiem, ar kuriem transponē šo direktīvu, kā arī jāiesniedz minēto noteikumu un šīs direktīvas atbilstības tabula. |1.  2005/0175 (CNS)PriekšlikumsPADOMES DIREKTĪVAar ko groza Direktīvu 69/169/EEK attiecībā uz alus ievedumu daudzuma pagaidu ierobežojumiem SomijāEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 93. pantu,ņemot vērā Komisijas priekšlikumu[1],ņemot vērā Eiropas Parlamenta atzinumu[2],ņemot vērā Eiropas Ekonomikas un sociālo lietu komitejas atzinumu[3],tā kā:(1) Padomes 1969. gada 28. maija Direktīva 69/169/EEK 4. un 5. panta par normatīvo un administratīvo aktu saskaņošanu attiecībā uz atbrīvojumiem no apgrozījuma nodokļa un akcīzes nodokļa par preču ievešanu starptautiskos ceļojumos[4] paredz atvieglojumus attiecībā uz akcīzes precēm, kas atrodas to ceļotāju bagāžā, kuri ierodas no valstīm, kas nav ES dalībvalstīm, ar nosacījumu, ka šāda preču ievešana nav komerciāla.(2) Direktīva 69/169/EEK, kas grozīta ar Direktīvu 2000/47/EEK, paredz līdz 2005. gada 31. decembrim Somijā noteikt alus ievedumu ierobežojumus, saskaņā ar kuriem viena persona var ievest vismaz 6 litrus alus, Somijas mazumtirgotāju nopietno saimniecisko grūtību dēļ pierobežas apgabalā, kā arī ievērojamu ieņēmumu zaudējumu dēļ, ko izraisījis alus ievedumu pieaugums no valstīm, kas nav ES dalībvalstis. Somija ir piemērojusi atvieglojumus tikai daļēji un noteikusi alus ievedumu ierobežojumus, saskaņā ar kuriem viena persona var ievest ne vairāk kā 16 litrus alus.(3) Jaunu dalībvalstu pievienošanās ir radījusi jaunas iespējas tām personām, kuras ceļo no kādas ES dalībvalsts, jo īpaši no Igaunijas, un kuras vēlas ievest alu Somijā. Somija reaģēja uz šo situāciju, samazinot nodokļu likmes alkoholiskiem dzērieniem kopumā vidēji par 33%, kas ir ievērojamākais samazinājums 40 gadu laikā.(4) Alkohola nodokļu likmju samazinājums ir izraisījis ne vien akcīzes nodokļa ieņēmumu ievērojamus zaudējumus, bet arī vairojis problēmas saistībā ar alkohola politiku, sociālo politiku un veselības aizsardzības politiku. Turklāt ir radušās sabiedriskās kārtības problēmas un pieaudzis alkohola reibumā izdarīto noziegumu skaits.(5) Somija ir lūgusi atkāpi no Direktīvas 69/169/EEK 4. panta 1. punkta, proti, alum, ko ieved ceļotāji no valstīm, kas nav ES dalībvalstis, piemērot maksimālo ievedumu ierobežojumu, saskaņā ar kuru viena persona var ievest vismaz 16 litrus alus.(6) Jāņem vērā Somijas ģeogrāfiskais novietojums, to Somijas mazumtirgotāju saimnieciskās grūtības, kas atrodas pierobežas apgabalos, kā arī ievērojami ieņēmumu zaudējumi, kas radušies, pieaugot alus ievedumiem no valstīm, kas nav ES dalībvalstis.(7) Šo iemeslu dēļ un, ņemot vērā pašreizējos novērojumus attiecībā uz Padomes Direktīvā 69/169/EEK minēto preču vērtības un daudzuma pārskatīšanu kopumā, ir lietderīgi Somijai atļaut piemērot pieprasīto atkāpi attiecībā uz nākamo gadu, proti, līdz 2006. gada 31. decembrim,IR PIEŅĒMUSI ŠO DIREKTĪVU.1. pantsDirektīvas 69/169/EEK 5. panta 9. punktu aizstāj ar šādu punktu:„9. Atkāpjoties no 4. panta 1. punkta, Somijai atļauj līdz 2006. gada 31. decembrim piemērot maksimālo daudzuma ierobežojumu vismaz 16 litru apmērā alus ievedumiem no valstīm, kas nav ES dalībvalstis.”2. pants1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2005. gada 31. decembrim. Dalībvalstis tūlīt dara Komisijai zināmus minēto noteikumu tekstus, kā arī minēto noteikumu un šīs direktīvas atbilstības tabulu.Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.2. Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.4. pantsŠī direktīva ir adresēta dalībvalstīm.Briselē,Padomes vārdāpriekšsēdētājs [1] OV C […], […], […]. lpp.[2] OV C […], […], […]. lpp.[3] OV C […], […], […]. lpp.[4] OV L 133, 4.6.1969., 6. lpp. Direktīvā jaunākie grozījumi izdarīti ar Direktīvu 2000/47/EK (OV L 193, 29.7.2000., 73. lpp.).